
Med. nr. 22/2010
Topdanmark øger beholdning af egne aktier

Topdanmark besidder nu egne aktier svarende til 15,00 pct. af aktiekapitalen. Dermed er antallet af egne aktier, siden offentliggørelsen af delårsrapporten for 1.-3. kvartal 2010 (selskabsmeddelelse 16/2010) øget med 5.043 stk. aktier til 2.563.043 stk. aktier. 
Det kan oplyses, at beholdningen af egne aktier på 2.563.043 stk., er opgjort efter tildeling af 83.784 stk. medarbejderaktier den 26. november 2010 som oplyst i selskabsmeddelelse 18/2010.

På den ekstraordinære generalforsamling den 23. november 2010 blev det besluttet at nedskrive aktiekapitalen med 1.560.203 stk. aktier. Efter indsigelsesfristens udløb ultimo februar 2011 vil den nuværende beholdning af egne aktier udgøre 6,46 pct. af aktiekapitalen. 
På nuværende tidspunkt har Topdanmark tilbagekøbt egne aktier for 796 mio. kr. ud af det tidligere annoncerede program for tilbagekøb af egne aktier på 1.000 mio. kr. for 2010.

Topdanmarks seneste meddelelse om tilbagekøb var i delårsrapporten for 3. kvartal 2010, hvor der var tilbagekøbt Topdanmark-aktier for 732 mio. kr.

Denne meddelelse er udsendt i henhold til Værdipapirhandelslovens § 28 og 29.

Eventuelle henvendelser:

Steffen Heegaard, kommunikations- og IR-direktør

